ঢাকার ছবির সাম্প্রতিক সময়ের কয়েকজন পুরুষ তারকার নাম বলা যাক। চঞ্চল চৌধুরী, মোশাররফ করিম, জাহিদ হাসান। এদের কারো সঙ্গেই নির্দিষ্ট কোনো নারী তারকার নাম যুক্ত করে দর্শক দেখেন না। কয়েকজন নারী তারকার নাম বলি- জয়া আহসান, মাহিয়া মাহি, বিদ্যা সিনহা মিম, পরীমণি, বুবলি। এরা কারো সঙ্গেই চলচ্চিত্রিক সম্পর্ক তৈরি করতে পারেননি যার পরিপ্রেক্ষিতে ভাবা যায় অমুক নায়কের সঙ্গে তার একটা পর্দা-বাঁধন আছে। জয়া আহসান নিজে এমন একটা ইমেইজ তৈরি করেছেন যে, তাকে আলাদা ব্যক্তিত্ত্ব হিসেবেই দেখেন দর্শকরা। কারো সঙ্গে মিলিয়ে একত্রে দেখেন না। অন্যদের ব্যক্তি ইমেইজই গড়ে ওঠেনি এখনও।